**ZAJEDNICA SPORTSKIH UDRUGA**

**OPĆINE LOVRAN**

Na temelju članka 75. Zakona o sportu („Narodne novine“ br. 141/22), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 37/21), članka 33. Zakona o udrugama („Narodne novine“ broj 74/14, 70/17, 98/19, 151/22) i Programa javnih potreba u sportu Općine Lovran za 2024. godinu („Službene novine Općine Lovran“ br. 14/23), Zajednica sportskih udruga Općine Lovran raspisuje

**JAVNI POZIV**

**za financiranje javnih potreba u sportu Općine Lovran u 2024. godini**

1. **Predmet** **ovog Javnog poziva** je prikupljanje prijava (projekata i programa) za financiranje/ sufinanciranje  javnih potreba u sportu Općine Lovran u 2024. godini.

Opći cilj ovog javnog poziva je razvoj sporta u Općini Lovran i povećanje kvalitete života djece, mladeži te svih građana kroz provođenje sportskih programa, treninga i natjecanja u sportskim udrugama Općine.

**Projekt** je skup aktivnosti koje su usko usmjerene u ostvarivanje jedne određene namjere, dok je **program** kontinuirani proces ostvarivanja osnovnih ciljeva udruge.

**Projekt** je vremenski ograničen te se njegove aktivnosti provode isključivo za ostvarivanje usko definiranog cilja, dok **program** ima mnogo širi spektar aktivnosti, a može biti jednogodišnji ili pak višegodišnji u kom slučaju je potreban višegodišnji dobro razrađen plan rada, a dodjela sredstava u idućim godinama strogo ovisi o prethodnom ostvarenju.

1. **Prijave se podnose** za aktivnosti, poslove i djelatnosti od značaja za Općinu Lovran utvrđene Programom javnih potreba u sportu Općine Lovran za 2024. godinu.

Prijave se podnose za slijedeća područja:

1. Natjecateljski sport (svih vrsta i kategorija),
2. Sportska rekreacija (sport za sve),
3. Sportske priredbe i manifestacije koje nisu obuhvaćene Javnim pozivom za financiranjem javnih potreba Općine Lovran te „Izbor sportaša godine“,
4. Sportska poduka (škole sporta).
5. **Pravo na podnošenje prijave** imaju udruge članice Zajednice sportskih udruga Općine Lovran koje, temeljem Zakona o sportu, mogu obavljati sportsku djelatnosti uz uvjet da imaju sjedište u Općini Lovran.

**Podnositelj prijave ne smije** sudjelovati u izbornoj ili drugoj promidžbi političke stranke, koalicije ili nezavisnog kandidata, davati izravnu potporu političkoj stranci, koaliciji ili nezavisnih kandidata niti prikupljati financijska sredstva za financiranje političkih stranaka, koalicije ili nezavisnih kandidata za sve vrijeme trajanja ugovora.

1. **Kriteriji i prioriteti temeljem kojih će se utvrđivati prednost prijavljenog projekta/programa su**:
2. Provođenje dijela programa tjelesne i zdravstvene kulture djece i mladih kroz organizirani trening usmjeren na sudjelovanje u sustavu natjecanja.
3. Sudjelovanje djece i mladih u sustavu natjecanja.
4. Zapošljavanje trenera za rad s djecom i mladima.
5. Sufinanciranje vrhunskog sporta (kategorizirani sportaši).
6. Poticanje i promicanje sporta djece i mladih kroz spoportske škole.
7. Zdravstvena zaštita sportaša (djeca i mladi).
8. Organizirane sportsko rekreacijske aktivnosti koje uključuju veći broj građana (min.20)
9. Uključivanje u sportske programe osoba s invaliditetom.

**Kod vrednovanja projekta razmatrati će se:**

* + djelovanje udruga članica kroz dostavljena izviješće,
  + prostorni uvjeti za rad sporstkih udruga,
  + usmjerenost prema potrebama korisnika s područja Općine Lovran kao i njihova uključenost u realizaciju programa,
  + umreživanje i povezivanje sa srodnim udrugama, pogotovo s udrugama koje djeluju na području Općine Lovran radi prijenosa znanja, jačanja sposobnosti i održivosti udruga koje djeluju na području Općine Lovran,
  + uspiješnost u dosadašnjoj provedbi programa/projekta javnih potreba financiranih od strane Općine Lovran,
  + financiranje iz drugih izvora (Promorsko-goranska županija, nadležna ministarstva, zaklade, evropski fondovi i sl.)

**5. Zajednica sportskih udruga će dodjeljivati sredstva za financiranje projekta/programa korisnicima uz uvjet da:**

- su upisani u Registar udruga RH i u Registar neprofitnih organizacija RH odnosno drugi odgovarajući registar (Registar sportskih djelatnosti),

- u statutu imaju navedene djelatnosti i aktivnosti koje su predmet financiranja, a kojima promiču uvjerenja i ciljeve koji nisu u suprotnosti s Ustavom i zakonom,

- da projekt/program, koji prijave na javni poziv bude ocijenjen kao značajan (kvalitetan i koristan) za razvoj sporta i sportskih aktivnosti na području Općine Lovran,

- su uredno ispunile obveze iz svih prethodno sklopljenih ugovora o financiranju iz proračuna Općine Lovran,

- nemaju nepodmirena dugovanja s osnove doprinosa i poreza te drugih davanja prema državnom proračunu, kao i nepodmirena dugovanja prema Općini Lovran,

- da se protiv korisnika, odnosno osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje ili kaznena djela definirane Uredbom,

- imaju prikladan način javnog objavljivanja programskog i financijskog izvješća o radu za proteklu godinu (na mrežnim stranicama udruge ili na drugi prikladan način),

- imaju odgovarajuće organizacijske kapacitete i ljudske resurse za provedbu projekata/programa,

- imaju uređen sustav prikupljanja članarine te uredno predaju sva izvješća Općini, ZSU Lovran i drugim institucijama.

**6. Sadržaj prijave - prijedlozi projekta/programa moraju biti u pisanoj formi i trebaju obavezno sadržavati:**

* **obrazac opisa programa/projekta**
* **obrazac proračuna programa/projekta**
* **obrazac izjave o nepostojanju dvostrukog financiranja.**

Obrasci moraju biti točno i u cijelosti popunjeni, potpisani i ovjereni pečatom podnositelja i voditelja projekta/programa i dostavljeni u izvorniku.

**Podnositelji zahtjeva obvezni su, uz gore navedene obrasce, priložiti:**

* **obrazac izjave o partnerstvu ukoliko se program/projekt provodi u partnerstvu,**
* **potvrdu nadležne porezne uprave iz koje je razvidno da podnositelj prijave nema nepodmirenih obaveza na ime javnih davanja, izdana nakon objave Javnog poziva,**
* **uvjerenje nadležnog suda (ne starije od šest mjeseci) da se protiv osobe zadužene za zastupanje i voditelja programa udruge ne vodi kazneni postupak i da nije pravomoćno osuđivana za prekršaj odnosno kaznena djela propisna Uredbom.,**
* **potvrdu da je u sustavu natjecanja,**
* **potvrdu da je udruga član ZSU Lovran min. 3 godine (samo za udruge koje se prvi puta javljaju na natječaj),**
* **potvrdu o plaćenoj članarini prema ZSU Lovran za prethodnu godinu,**
* **potvrdu o prihvaćenom izvješću o radu, te natjecanjima s djecom i mladima za prethodnu godinu, izdanu od strane ZSU Lovran.**

**7. Planirana vrijednost javnog poziva**

Ukupna planirana vrijednost javnog poziva za financiranje programa, projekata i javnih potreba u sportu sredstvima Proračuna Općine Lovran za **2024.** godinu (www.lovran.hr) iznosi **86.270,00€**.

|  |  |  |  |
| --- | --- | --- | --- |
| Naziv i oznaka aktivnosti u posebnom dijelu Proračuna Općine Lovran | Ukupna vrijednost Javnog poziva | Najmanji i najveći iznos pojedinačnih ugovora o dodjeli financijskih sredstava | Okvirni broj planiranih ugovora |
| Financiranje programa javnih potreba u sportu | 86.270,00 € | 1.327,00 €  36.499,00€ | 12 |

Za programe/projekte za koje se donese odluka o financiranju, sredstva će se doznačavati **sukladno mogućnostima i visini koja odgovara priljevu financijskih sredstava u Proračun Općine Lovran.**

U koliko se ukupni prihodi Općine Lovran za 2024. godinu ostvare manje od planiranih, sredstva namijenjena za financiranje programa/projekata javnih potreba razmjerno će se umanjiti.

**8. Postupak i rok za podnošenje prijave**

Podnositelji prijave – udruge, svoje programe/projekte prijavljuju isključivo na propisanim obrascima, a natječajnu dokumentaciju mogu preuzeti u Upravnom odjelu za društvene djelatnosti, financije i proračun Općine Lovran, u uredovno vrijeme ili sa službene stranice Općine Lovran [www.lovran.hr](http://www.lovran.hr).

Prijave se šalju preporučenom poštom na adresu OPĆINA LOVRAN, ŠETALIŠTE M. TITA 41, 51415 LOVRAN, s naznakom: **„PRIJAVA NA JAVNI POZIV ZA FINANCIRANJE JAVNIH POTREBA U SPORTU OPĆINE LOVRAN U 2024. GODINI“** ili se predaju u pisarnici Općine Lovran na istoj adresi ili elektroničkim putem na e-mail adresu pisarnica@lovran.hr uz dužnost dostave na uvid svih potrebnih izvornika dokumentacije i obveznih priloga u izvorniku na zahtjev davatelja financijskih sredstava.

**Krajnji rok za prijavu na Javni poziv putem pošte i elektroničkim putem je 08. veljače 2024. godine do 24:00 sata, a neposrednom predajom u pisarnici Općine 08. veljače 2024. godine do 15:30 sati.**

**Neće se razmatrati prijave koje pristignu izvan roka određenog javnim pozivom i nepotpune prijave.**

**9. Upute za prijavitelje objavljene su uz ovaj Javni poziv na mrežnoj stranici Općine Lovran** [www.lovran.hr](http://www.lovran.hr)

**10. Kontakt**

Sve dodatne informacije i upute možete dobiti na **mobitel 091/570-8241, g. Tin Matulja ili na e-mail:matulja.tin@gmail.com.**

**11. Dokumentacija uz Javni poziv**

**1. Upute za prijavitelje**

**2. Obrazac 1.** – opis projekta/programa

**3. Obrazac 2. –** proračun projekta/programa

**4. Obrazac 3. –** izjava o nepostojanju dvostrukog financiranja

**5. Obrazac 4. –** izjava o partnerstvu (ako je primjenjivo)

**6. Obrazac 5. –** opisno izvješće provedbe projekta/programa

**7. Obrazac 6. –** financijsko izvješće realiziranog projekta/programa

**Napomena:** obrasci pod rednim brojem 1, 2, 3 i 4 (ako je primjenjiv) dostavljaju se uz prijavu na Javni poziv, **a ostali** nakon realizacije prihvaćenog projekta/programa.

**PREDSJEDNIK ZAJEDNICE**

**SPORTSKIH UDRUGA:**

**Tin Matulja, v.r.**